गुजरात, 12 आगष्ट, 2022: गुजरातनि वडोदराआव गिख्रंथाव लामानि जाब्रबथाइ सोमजिदों।  बे जाथाइखौ CCTV केमेरानि गेजेरजों नुनो मोन्नाय जादों।  माखासे दावबायारिफोरा दावबायनो थाखाय लामायाव बास नेगासिनो दंमोन।  बे समावनो गंसे गोख्रैयै खारनाय सरकारि बासखौ लाखिनो नायगिरनायाव गिख्रंथाव लामानि जाब्रबथाइया सोमजियो।  गारि सालाइगिरिया हमथानो हायै गोख्रैयै खारबोनाय सरकारि बास गारिया लामायाव गारि नेनाय सुबुंफोरखौ गिथावनायै सौख्लायफैयो।
 जाथाइया एरैबायदि गिलु बालुमोनदि 1 सेकेण्डआवनो बुगिनाय सुबुंफोरनि जिउया गोमानो गोनां जासिगौमोन।  नाथाइ गोमोथावदि बुगिनांनाय सुबुङा खुनुरुखुमै गावसिनि जिउखौ रैखा मोनफिनो।  इसोरनि अन्नायाव खुनुरुखुमै रैखाथि मोन्नो हायो।  बे जाब्रबथाइ जानायनि भिदिअया समाजारि खौरां बिजोङाव दासान्दि गोबां गोसारनायखौ नुनो मोनगासिनो।  नोंथांमोनहा गोबां जाब्रबथाइखौ नुनो मोनबाय जानो हागौ नाथाइ गुजरातनि वडोदराआव लामानि जाब्रबथाइजों थैनायनि हाखराव थांनानैबो सुबुंफोरा रैखा मोन्नो हायो।  मख’नाया गोनांदि बे गिथावना जाब्रबथाइयाव उन्दै गथ’फोरबो दङमोन।  बे जाथाइजों सासे लाइमोनआ गाज्रियै सौवखार जादोंमोनब्ला खुनुरुखुमै रैखा मोन्नो हायो। 